# Reĝlando de la du Sicilioj

|  |
| --- |
| **Reĝlando de la du Sicilioj** |
| Origina nomo:
 |
| Regno delle Due Sicilie (itale) Regno d’e Doje Sicilie (napole) Regnu dî Dui Sicili (sicilie) |
|

|  |  |  |
| --- | --- | --- |
| ←  ←  | **1816 – 1860** |  →
 |

 |
|  |  |
| **historia lando • suverena ŝtato • duopo** |
| **Geografio**

|  |
| --- |
|  |

 |
| Ĉefurbo: | Napolo
 |
| Areo:
 | 102,700 km² |
| **Loĝantaro** |
| Kvanto de loĝantoj:
 | 8.703.000 (en 1860; proks.) |
| Lingvoj:
 | itala (oficiala), sicilia, napola
 |
| Religio:
 | romkatolikismo
 |
| **Ŝtat-strukturo** |
| Ŝtat-strukturo:
 | monarkio (Burbona dinastio)
 |
| Monunuo:
 | piastro de Du Sicilioj
 |
| Himno:
 | *Inno al Re*, it:Inno al Re
 |
| Estiĝo:
 | 1816: Viena Kongreso, kunigo de du reĝlandoj
 |
| Pereo:
 | 1860: Unuiĝo de Italio
 |
|

|  |  |  |  |  |  |  |  |
| --- | --- | --- | --- | --- | --- | --- | --- |
| **Antaŭaj ŝtatoj:**

|  |  |
| --- | --- |
|  | Reĝlando de Napolo
 |
|  | Reĝlando Sicilio
 |

 | **Postsekvaj ŝtatoj:**

|  |  |
| --- | --- |
|  | Itala reĝlando
 |

 |
| **Elstaraj historiaj eventoj** |
| **Diplomatiaj rilatoj** |

 |
|  |

La **Reĝlando de la du Sicilioj** aŭ **Reĝlando de ambaŭ Sicilioj**, itale *Regno delle Due Sicilie*, napole *Regno d’’e Ddoje Sicilie*, sicilie *Regnu dî Dui Sicili* estis reĝlando, kiu ampleksis la insulon Sicilio kaj la sudan parton de la itala duoninsulo. Ĝi ricevis tiun nomon dum la Viena Kongreso en 1816 kaj ekzistis ĝis 1860, kiam Giuseppe Garibaldi konkeris ĝin por la ekestanta Italio.

La regantoj de la du Sicilioj estis el la burbona dinastio. Antaŭ la Viena Kongreso la regno jam ekzistis kiel persona unio inter la du reĝlandoj de Napolo kaj de Sicilio. La du reĝlandoj havis komunan reganton kun kelkaj interrompoj jam ekde 1504, kaj kontinue almenaŭ de 1734, kiam Karlo la 3-a de Burbono eniris en Napolon. Kiel limlokon inter la du partoj oni konsideris la lumturon de Mesino; Sicilio nomiĝis "trans-lumtura", la duoninsula parto "cis-lumtura".

Post la konkero fare de Garibaldi, je la 21-a de oktobro 1860 okazis plebiscito, kiu decidis aliĝon al Italio. La partopreno en tiu plebiscito tamen estis tre malgranda, kaj la voĉdona sekreteco ne estis certigita.

La lasta reĝo, Francisko la 2-a, retiriĝis en ekzilon en Romo. Pri la historia esplorado ĉi-koncerna okupiĝas ankaŭ anoj de la Movado novburbona.

## Reĝoj de Napolo kaj Sicilio

Antaŭ la Viena Kongreso la regno jam ekzistis kiel persona unio inter la du reĝlandoj de Napolo kaj de Sicilio.
(Nekompleta) listo de reĝoj de la du reĝlandoj:

* ...
* 1734–1759 Karlo la 7-a (Napolo) = Karlo la 5-a (Sicilio) = Karlo la 3-a (Hispanio)
* 1759–1816 Ferdinando la 4-a (Napolo) = Ferdinando la 3-a (Sicilio), fariĝis poste reĝo Ferdinando la 1-a de la du Sicilioj

## Listo de reĝoj de la Reĝlando de la du Sicilioj

Ĉiuj el la burbona dinastio.

* 1816–1825 Ferdinando la 1-a (Du Sicilioj), reĝo
* 1825–1830 Francisko la 1-a (Du Sicilioj), filo de la antaŭa, reĝo
* 1830–1859 Ferdinando la 2-a (Du Sicilioj), filo de la antaŭa, reĝo
* 1859–1860 Francisko la 2-a (Du Sicilioj), filo de la antaŭa, reĝo

En 1860 la Reĝlando de la du Sicilioj ĉesis ekzisti, kaj ekregis Giuseppe Garibaldi por la ekestanta Italio.